Maldali nakamal i bin sidaon fulwik long las wik stat long Mande kasem Frade, mo faenem ol stret lan ona blong eapot blong Longana.
Afta long ol hiaring, Maldali nakamal i diklerem se i kat sikstin (16) pati evriwan we oli onem graon we eapot i stap long hem tudei.
Ol sikstin pati ia oli ripresentem tufala traeb, i kat traeb blong Tagaro mo traeb blong Mwerabuto.
Hed Jif blong Maldali nakamal, Aquila Mera, i hedem miting blong nakamal ia mo i diklerem sikstin pati blong tu traeb ia olsem ol stret lan ona blong Longana Eapot.
Maldali Nakamal i givim twenti-wan (21) deis stat long Frade las wik blong eniwan i save apilim disisen blong nakamal ia we i bin handem daon long fraede las wik.
Ripot i talem se i kat pis long evri pati blong tufala traeb ia long fraede las wik afta we Maldali nakamal i handem daon disisen blong hem long graon we Longana eapot i stap long hem tede.
Source: Gabriel Vusi Lai
tpi_Latn tpi_Latn tpi_Latn tpi_Latn tpi_Latn tpi_Latn fij_Latn